title: Vykonávacie nariadenie Komisie (EÚ) č. 57/2014 z  22. januára 2014 , ktorým sa schvaľuje podstatná zmena špecifikácie názvu zapísaného do Registra chránených označení pôvodu a chránených zemepisných označení [Třeboňský kapr (CHZO)]

text:
               23.1.2014

               SK

               Úradný vestník Európskej únie

               L 20/4

      VYKONÁVACIE NARIADENIE KOMISIE (EÚ) č. 57/2014
   z 22. januára 2014,
   ktorým sa schvaľuje podstatná zmena špecifikácie názvu zapísaného do Registra chránených označení pôvodu a chránených zemepisných označení [Třeboňský kapr (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               V súlade s článkom 53 ods. 1 prvým pododsekom nariadenia (EÚ) č. 1151/2012 Komisia preskúmala žiadosť Českej republiky o schválenie zmeny špecifikácie chráneného zemepisného označenia „Třeboňský kapr“ zapísaného do registra na základe nariadenia Komisie (ES) č. 1407/2007 (2).

               (2)

               Vzhľadom na to, že nejde o nepodstatnú zmenu v zmysle článku 53 ods. 2 nariadenia (EÚ) č. 1151/2012, Komisia danú žiadosť o zmenu uverejnila v zmysle článku 50 ods. 2 písm. a) uvedeného nariadenia v Úradnom vestníku Európskej únie
                   (3).

               (3)

               Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, zmena špecifikácie sa musí schváliť,

         PRIJALA TOTO NARIADENIE:
   Článok 1
   Zmena špecifikácie uverejnená v Úradnom vestníku Európskej únie týkajúca sa názvu uvedeného v prílohe k tomuto nariadeniu sa schvaľuje.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 22. januára 2014

            Za Komisiu v mene predsedu

         Dacian CIOLOȘ

            člen Komisie

      (1)  Ú. v. EÚ L 343, 14.12.2012, s. 1.

      (2)  Ú. v. EÚ L 312, 30.11.2007, s. 16.

      (3)  Ú. v. EÚ C 179, 25.6.2013, s. 27.

      PRÍLOHA
      Poľnohospodárske výrobky určené na ľudskú spotrebu uvedené v prílohe I k zmluve:

         Trieda 1.7.   Čerstvé ryby, mäkkýše a kôrovce a výrobky z nich

      ČESKÁ REPUBLIKA
      Třeboňský kapr (CHZO)


title: Vykonávacie nariadenie Komisie (EÚ) č. 970/2012 z  19. októbra 2012 , ktorým sa stanovuje koeficient pridelenia, ktorý sa má uplatniť na žiadosti o dovozné povolenia na olivový olej podané 15. a  16. októbra 2012 v rámci tuniskej colnej kvóty, a ktorým sa pozastavuje vydávanie dovozných povolení na mesiac október 2012

text:
               20.10.2012

               SK

               Úradný vestník Európskej únie

               L 290/11

         VYKONÁVACIE NARIADENIE KOMISIE (EÚ) č. 970/2012
   z 19. októbra 2012,
   ktorým sa stanovuje koeficient pridelenia, ktorý sa má uplatniť na žiadosti o dovozné povolenia na olivový olej podané 15. a 16. októbra 2012 v rámci tuniskej colnej kvóty, a ktorým sa pozastavuje vydávanie dovozných povolení na mesiac október 2012
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na nariadenie Komisie (ES) č. 1301/2006 z 31. augusta 2006, ktorým sa ustanovujú všeobecné pravidlá pre správu dovozných colných kvót pre poľnohospodárske produkty spravovaných prostredníctvom systému dovozných licencií (2), a najmä na jeho článok 7 ods. 2,
   keďže:

               (1)

               Článkom 3 ods. 1 a 2 Protokolu 1 (3) k Európsko-stredomorskej dohody ustanovujúcej pridruženie medzi Európskym spoločenstvom a jeho členskými štátmi na jednej strane a Tuniskou republikou na strane druhej (4) sa otvára colná kvóta s nulovou sadzbou na dovoz neupraveného olivového oleja patriaceho pod číselné znaky KN 1509 10 10 a 1509 10 90, úplne získaného v Tunisku a prepravovaného priamo z tejto krajiny do Európskej únie v limite stanovenom na každý rok.

               (2)

               Článkom 2 ods. 2 nariadenia Komisie (ES) č. 1918/2006 z 20. decembra 2006, ktorým sa otvára colná kvóta a stanovuje spravovanie colnej kvóty na olivový olej s pôvodom v Tunisku (5), sa ustanovujú maximálne mesačné množstvá, na ktoré sa môžu vydať dovozné povolenia.

               (3)

               V súlade s článkom 3 ods. 1 nariadenia (ES) č. 1918/2006 sa príslušným orgánom podali žiadosti o vydanie dovozných povolení na celkové množstvo prekračujúce hranicu stanovenú na mesiac október v článku 2 ods. 2 uvedeného nariadenia.

               (4)

               Za týchto okolností musí Komisia stanoviť koeficient pridelenia, ktorý umožní výdaj dovozných povolení v pomere k množstvu, ktoré je k dispozícii.

               (5)

               Keďže sa na mesiac október dosiahla príslušná hranica, nemožno na tento mesiac vydať žiadne dovozné povolenie,

         PRIJALA TOTO NARIADENIE:
   Článok 1
   Žiadostiam o dovozné povolenia podaným 15. a 16. októbra 2012 na základe článku 3 ods. 1 nariadenia (ES) č. 1918/2006 sa dáva koeficient pridelenia 0,635338 %.
   Vydávanie dovozných povolení na množstvá požadované od 22. októbra 2012 sa na október 2012 pozastavuje.
   Článok 2
   Toto nariadenie nadobúda účinnosť 20. októbra 2012.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. októbra 2012

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 238, 1.9.2006, s. 13.

      (3)  Ú. v. ES L 97, 30.3.1998, s. 57.

      (4)  Ú. v. ES L 97, 30.3.1998, s. 2.

      (5)  Ú. v. EÚ L 365, 21.12.2006, s. 84.


title: Vykonávacie nariadenie Komisie (EÚ) č. 1033/2012 z  26. októbra 2012 , ktorým sa do Registra chránených označení pôvodu a chránených zemepisných označení zapisuje názov [Cabrito do Alentejo (CHZO)]

text:
               8.11.2012

               SK

               Úradný vestník Európskej únie

               L 308/7

         VYKONÁVACIE NARIADENIE KOMISIE (EÚ) č. 1033/2012
   z 26. októbra 2012,
   ktorým sa do Registra chránených označení pôvodu a chránených zemepisných označení zapisuje názov [Cabrito do Alentejo (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (1), a najmä na jeho článok 7 ods. 4 prvý pododsek,
   keďže:

               (1)

               Žiadosť Portugalska o zápis názvu „Cabrito do Alentejo“ do registra bola v súlade s článkom 6 ods. 2 prvým pododsekom nariadenia (ES) č. 510/2006 uverejnená v Úradnom vestníku Európskej únie
                   (2).

               (2)

               Komisii nebola v súlade s článkom 7 nariadenia (ES) č. 510/2006 oznámená žiadna námietka, tento názov sa teda musí zapísať do registra,

         PRIJALA TOTO NARIADENIE:
   Článok 1
   Názov uvedený v prílohe k tomuto nariadeniu sa zapisuje do registra.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 26. októbra 2012

            Za Komisiu v mene predsedu

         Dacian CIOLOȘ

            člen Komisie

      (1)  Ú. v. EÚ L 93, 31.3.2006, s. 12.

      (2)  Ú. v. EÚ C 52, 22.2.2012, s. 22.

      PRÍLOHA
      Poľnohospodárske výrobky určené na ľudskú spotrebu uvedené v prílohe I k zmluve:

         Trieda 1.1.   Čerstvé mäso (a droby)

      PORTUGALSKO
      Cabrito do Alentejo (CHZO)


title: Vykonávacie nariadenie Komisie (EÚ) č. 840/2014 z  1. augusta 2014 , ktorým sa mení vykonávacie nariadenie (EÚ) č. 743/2013, ktorým sa zavádzajú ochranné opatrenia na dovoz lastúrnikov určených na ľudskú spotrebu z Turecka, pokiaľ ide o obdobie jeho uplatňovania  Text s významom pre EHP

text:
               2.8.2014

               SK

               Úradný vestník Európskej únie

               L 231/3

         VYKONÁVACIE NARIADENIE KOMISIE (EÚ) č. 840/2014
   z 1. augusta 2014,
   ktorým sa mení vykonávacie nariadenie (EÚ) č. 743/2013, ktorým sa zavádzajú ochranné opatrenia na dovoz lastúrnikov určených na ľudskú spotrebu z Turecka, pokiaľ ide o obdobie jeho uplatňovania
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 97/78/ES z 18. decembra 1997, ktorou sa stanovujú zásady organizácie veterinárnych kontrol výrobkov, ktoré vstupujú do Spoločenstva z tretích krajín (1), a najmä na jej článok 22 ods. 6,
   keďže:

               (1)

               Vykonávacie nariadenie Komisie (EÚ) č. 743/2013 (2) sa prijalo, pretože na základe auditov Potravinového a veterinárneho úradu („FVO“), útvaru Komisie pre audit, sa v Turecku zistili nedostatky pri vykonávaní úradných kontrol produkcie lastúrnikov určených na vývoz do Únie a pretože členské štáty oznámili nevyhovujúce zásielky lastúrnikov s pôvodom v Turecku, ktoré nespĺňali mikrobiologické normy Únie.

               (2)

               Príslušné turecké orgány predložili informácie týkajúce sa nápravných opatrení, ktoré sa začali uplatňovať v záujme odstránenia nedostatkov zistených v systéme kontroly lastúrnikov určených na vývoz do Únie. Vzhľadom na vážne nedostatky zistené počas auditov FVO je pred tým, ako sa bude uvažovať o akomkoľvek zrušení opatrení, potrebný následný audit FVO. Členské štáty okrem toho oznámili určité prípady nesplnenia mikrobiologických požiadaviek v prípade lastúrnikov predložených na kontrolu na hraničnej inšpekčnej stanici vstupu do Únie.

               (3)

               Lehota na uplatňovanie nariadenia (EÚ) č. 743/2013 by sa preto mala zodpovedajúcim spôsobom zmeniť.

               (4)

               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TOTO NARIADENIE:
   Článok 1
   V druhom odseku článku 5 vykonávacieho nariadenia (EÚ) č. 743/2013 sa dátum „4. augusta 2014“ nahrádza dátumom „4. augusta 2015“.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 1. augusta 2014

            Za Komisiu

            predseda

         José Manuel BARROSO

      (1)  Ú. v. ES L 24, 30.1.1998, s. 9.

      (2)  Vykonávacie nariadenie Komisie (EÚ) č. 743/2013 z 31. júla 2013, ktorým sa zavádzajú ochranné opatrenia na dovoz lastúrnikov určených na ľudskú spotrebu z Turecka (Ú. v. EÚ L 205, 1.8.2013, s. 1).


title: Vykonávacie nariadenie Komisie (EÚ) č. 812/2012 z  12. septembra 2012 , ktorým sa mení a dopĺňa nariadenie Rady (ES) č. 747/2001, pokiaľ ide o colné kvóty Únie na niektoré poľnohospodárske výrobky a spracované poľnohospodárske výrobky s pôvodom v Maroku

text:
               13.9.2012

               SK

               Úradný vestník Európskej únie

               L 247/7

         VYKONÁVACIE NARIADENIE KOMISIE (EÚ) č. 812/2012
   z 12. septembra 2012,
   ktorým sa mení a dopĺňa nariadenie Rady (ES) č. 747/2001, pokiaľ ide o colné kvóty Únie na niektoré poľnohospodárske výrobky a spracované poľnohospodárske výrobky s pôvodom v Maroku
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 747/2001 z 9. apríla 2001 ustanovujúce správu colných kvót a referenčných množstiev Spoločenstva pre výrobky spĺňajúce požiadavky pre preferencie na základe dohôd s určitými krajinami Stredomoria a rušiace nariadenia (ES) č. 1981/94 a (ES) č. 934/95 (1), a najmä na jeho článok 5 ods. 1 písm. b),
   keďže:

               (1)

               Bola uzavretá Dohoda vo forme výmeny listov medzi Európskou úniou a Marockým kráľovstvom o recipročných liberalizačných opatreniach pre poľnohospodárske výrobky, spracované poľnohospodárske výrobky, ryby a výrobky rybného hospodárstva, o nahradení protokolov 1, 2 a 3 a ich príloh a o zmenách a doplneniach Euro-stredomorskej dohody o pridružení medzi Európskymi spoločenstvami a ich členskými štátmi na jednej strane a Marockým kráľovstvom na strane druhej (ďalej len „dohoda“) (2). Táto dohoda bola schválená v mene Únie rozhodnutím Rady 2012/497/EÚ (3).

               (2)

               V dohode sa ustanovujú nové colné kvóty na poľnohospodárske výrobky a spracované poľnohospodárske výrobky s pôvodom v Maroku. Ustanovujú sa v nej aj zmeny existujúcich colných kvót na tie produkty, ktoré sú stanovené v nariadení (ES) č. 747/2001.

               (3)

               Okrem toho sa v dohode už neustanovujú colné koncesie uplatniteľné v rámci referenčných množstiev, ktoré sú stanovené v nariadení (ES) č. 747/2001.

               (4)

               Je nevyhnutné, aby sa zaviedli nové colné kvóty, vykonali zmeny existujúcich colných kvót a ukončili sa referenčné množstvá, ako je uvedené v dohode. Nariadenie (ES) č. 747/2001 by sa preto malo zodpovedajúcim spôsobom zmeniť a doplniť.

               (5)

               Na účely výpočtu colných kvót na prvý rok uplatňovania by sa v súlade s dohodou malo ustanoviť, aby sa objemy colných kvót, v prípade ktorých kvótové obdobie začalo pred dátumom nadobudnutia účinnosti dohody, znížili úmerne k tej časti daného obdobia, ktorá už pred daným dátumom uplynula.

               (6)

               Mesačné využitie dodatočnej colnej kvóty, ktorá sa uplatňuje od 1. novembra do 31. mája na dovozy čerstvých alebo chladených rajčiakov s pôvodom v Maroku do Európskej únie, by sa malo v súlade s dohodou obmedziť na 30 % počiatočného objemu 28 000 ton čistej hmotnosti.

               (7)

               Keďže dohoda nadobúda účinnosť 1. októbra 2012, toto nariadenie by sa malo uplatňovať od tohto dátumu.

               (8)

               Opatrenia ustanovené v tomto nariadení sú v súlade so stanoviskom Výboru pre colný kódex,

         PRIJALA TOTO NARIADENIE:
   Článok 1
   Nariadenie (ES) č. 747/2001 sa mení a dopĺňa takto:

               1.

               Článok 3a sa nahrádza takto:
               „Článok 3a
               Osobitné ustanovenia pre colné kvóty na rajčiaky s pôvodom v Maroku
               1.   Pre rajčiaky číselného znaku KN 0702 00 00 prepustené do voľného obehu v každom období od 1. októbra do 31. mája (ďalej len „hospodársky rok“) sa čerpania mesačných colných kvót stanovených v prílohe II pod poradovým číslom 09.1104 od 1. októbra do 31. decembra a od 1. januára do 31. marca v tomto poradí ukončia každý rok 15. januára a na druhý pracovný deň Komisie nasledujúci po 1. apríli. Nasledujúci pracovný deň v Komisii útvary Komisie stanovia nevyužitý zostatok každej z týchto colných kvót a dajú ho k dispozícii v rámci dodatočnej colnej kvóty uplatniteľnej pre daný hospodársky rok pod poradovým číslom 09.1112.
               Počnúc dátumami ukončenia mesačných colných kvót sa akékoľvek retroaktívne čerpania z uzatvorených mesačných colných kvót uplatňovaných počas mesiacov november, december a január až marec a akékoľvek vrátenia nevyužitých objemov do akejkoľvek ukončenej mesačnej colnej kvóty budú realizovať do dodatočnej colnej kvóty uplatniteľnej pod poradovým číslom 09.1112 pre daný hospodársky rok. Podrobné ustanovenia o správe colných kvót pod poradovým číslom 09.1112 sú obsiahnuté v odseku 2.
               2.   Mesačné využitie dodatočnej colnej kvóty stanovenej v prílohe II pod poradovým číslom 09.1112 na obdobie od 1. novembra do 31. mája pre rajčiaky s číselným znakom KN 0702 00 00 s pôvodom v Maroku, prepustené do voľného obehu v Európskej únii, sa obmedzí na 30 % počiatočného objemu 28 000 ton čistej hmotnosti.
               Colná kvóta pod poradovým číslom 09.1112 sa spravuje ako hlavná colná kvóta so siedmymi mesačnými čiastkovými tarifnými kvótami uplatňovanými pod poradovým číslom 09.1193.
               Výhoda tejto colnej koncesie sa udelí len pri uvedení poradového čísla 09.1193.“

               2.

               Príloha II sa nahrádza textom uvedeným v prílohe k tomuto nariadeniu.

         Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   Uplatňuje sa od 1. októbra 2012.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 12. septembra 2012

            Za Komisiu

            predseda

         José Manuel BARROSO

      (1)  Ú. v. ES L 109, 19.4.2001, s. 2.

      (2)  Ú. v. EÚ L 241, 7.9.2012, s. 4.

      (3)  Ú. v. EÚ L 241, 7.9.2012, s. 2.

      PRÍLOHA

            „PRÍLOHA II

               MAROKO

            Bez ohľadu na pravidlá interpretácie kombinovanej nomenklatúry má znenie opisu produktov iba informatívny charakter, pričom preferenčný režim sa v kontexte tejto prílohy určuje na základe číselných znakov KN tak, ako existujú v súlade s vykonávacím nariadením Komisie (EÚ) č. 1006/2011 ((Ú. v. EÚ L 282, 28.10.2011, s. 1). Tam, kde sa uvádzajú číselné znaky ‚ex KN‘, sa uplatnenie preferenčného režimu určí spoločne na základe číselného znaku KN a zodpovedajúceho opisu.

               Colné kvóty

                        Poradové číslo

                        Číselný znak KN

                        Podpoložka TARIC

                        Opis tovaru

                        Obdobie kvóty

                        Objem kvóty (v tonách čistej hmotnosti)

                        Clo v rámci kvóty

                        09.1104

                        0702 00 00

                        Rajčiaky, čerstvé alebo chladené

                        od 1. 10. do 31. 10. 2012

                        13 350

                        Oslobodenie (1)
                            (2)

                        od 1. 10. do 31. 10. 2013

                        13 800

                        od 1. 10. do 31. 10. 2014

                        14 250

                        od 1. 10. do 31. 10. 2015 a pre každé nasledujúce obdobie od 1. 10. do 31. 10.

                        14 700

                        09.1104

                        0702 00 00

                        Rajčiaky, čerstvé alebo chladené

                        od 1. 11. do 30. 11. 2012

                        34 900

                        Oslobodenie (1)
                            (2)

                        od 1. 11. do 30. 11. 2013

                        36 100

                        od 1. 11. do 30. 11. 2014

                        37 300

                        od 1. 11. do 30. 11. 2015 a pre každé nasledujúce obdobie od 1. 11. do 30. 11.

                        38 500

                        09.1104

                        0702 00 00

                        Rajčiaky, čerstvé alebo chladené

                        od 1. 12. do 31. 12. 2012

                        39 450

                        Oslobodenie (1)
                            (2)

                        od 1. 12. do 31. 12. 2013

                        40 800

                        od 1. 12. do 31. 12. 2014

                        42 150

                        od 1. 12. do 31. 12. 2015 a pre každé nasledujúce obdobie od 1. 12. do 31. 12.

                        43 500

                        09.1104

                        0702 00 00

                        Rajčiaky, čerstvé alebo chladené

                        od 1. 1. do 31. 1. 2013

                        39 450

                        Oslobodenie (1)
                            (2)

                        od 1. 1. do 31. 1. 2014

                        40 800

                        od 1. 1. do 31. 1. 2015

                        42 150

                        od 1. 1. do 31. 1. 2016 a pre každé nasledujúce obdobie od 1. 1. do 31. 1.

                        43 500

                        09.1104

                        0702 00 00

                        Rajčiaky, čerstvé alebo chladené

                        od 1. 2. do 28. 2. 2013

                        39 450

                        Oslobodenie (1)
                            (2)

                        od 1. 2. do 28. 2. 2014

                        40 800

                        od 1. 2. do 28. 2. 2015

                        42 150

                        od 1. 2. do 29. 2. 2016 a pre každé nasledujúce obdobie od 1. 2. do 28./29. 2.

                        43 500

                        09.1104

                        0702 00 00

                        Rajčiaky, čerstvé alebo chladené

                        od 1. 3. do 31. 3. 2013

                        39 450

                        Oslobodenie (1)
                            (2)

                        od 1. 3. do 31. 3. 2014

                        40 800

                        od 1. 3. do 31. 3. 2015

                        42 150

                        od 1. 3. do 31. 3. 2016 a pre každé nasledujúce obdobie od 1. 3. do 31. 3.

                        43 500

                        09.1104

                        0702 00 00

                        Rajčiaky, čerstvé alebo chladené

                        od 1. 4. do 30. 4. 2013

                        20 700

                        Oslobodenie (1)
                            (2)

                        od 1. 4. do 30. 4. 2014

                        21 400

                        od 1. 4. do 30. 4. 2015

                        22 100

                        od 1. 4. do 30. 4. 2016 a pre každé nasledujúce obdobie od 1. 4. do 30. 4.

                        22 800

                        09.1104

                        0702 00 00

                        Rajčiaky, čerstvé alebo chladené

                        od 1. 5. do 31. 5. 2013

                        6 250

                        Oslobodenie (1)
                            (2)

                        od 1. 5. do 31. 5.2014

                        6 500

                        od 1. 5. do 31. 5. 2015

                        6 750

                        od 1. 5. do 31. 5. 2016 a pre každé nasledujúce obdobie od 1. 5. do 31. 5.

                        7 000

                        09.1112 (3)

                        0702 00 00

                        Rajčiaky, čerstvé alebo chladené

                        od 1. 11. 2012 do 31. 5. 2013 a pre každé nasledujúce obdobie od 1. 11. do 31. 5.

                        28 000

                        Oslobodenie (1)
                            (2)

                        09.1100

                        0703 20 00

                        Cesnak, čerstvý alebo chladený

                        od 1. 10. do 31. 12. 2012

                        375

                        Oslobodenie

                        od 1. 1. do 31. 12. 2013 a pre každý ďalší rok

                        1 500

                        09.1137

                        0707 00 05

                        Uhorky šalátové, čerstvé alebo chladené

                        od 1. 11. 2012 do 31. 5. 2013

                        15 000

                        Oslobodenie (1)
                            (4)

                        od 1. 11. 2013 do 31. 5. 2014

                        15 450

                        od 1. 11. 2014 do 31. 5. 2015

                        15 900

                        od 1. 11. 2015 do 31. 5. 2016

                        16 350

                        od 1. 11. 2016 do 31. 5. 2017 a pre každé nasledujúce obdobie od 1. 11. do 31. 5.

                        16 800

                        09.1133

                        0709 93 10

                        Cukety, čerstvé alebo chladené

                        od 1. 10. 2012 do 20. 4. 2013

                        50 000

                        Oslobodenie (1)
                            (5)

                        od 1. 10. 2013 do 20. 4. 2014

                        51 500

                        od 1. 10. 2014 do 20. 4. 2015

                        53 000

                        od 1. 10. 2015 do 20. 4. 2016

                        54 500

                        od 1. 10. 2016 do 20. 4. 2017 a pre každé nasledujúce obdobie od 1. 10. do 20. 4.

                        56 000

                        09.1130

                        0805 20 10

                        05

                        Klementínky, čerstvé

                        od 1. 11. 2012 do 28. 2. 2013 a pre každé nasledujúce obdobie od 1. 11. do 28./29. 2.

                        175 000

                        Oslobodenie (1)
                            (6)

                        09.1118

                        0810 10 00

                        Jahody, čerstvé

                        od 1. 4. do 30. 4. 2013 a pre každé nasledujúce obdobie od 1. 4. do 30. 4.

                        3 600

                        Oslobodenie

                        09.1101

                        0810 10 00

                        Jahody, čerstvé

                        od 1. 5. do 31. 5. 2013 a pre každé nasledujúce obdobie od 1. 5. do 31. 5.

                        1 000

                        6,4 MIN 1,2 EUR/100 kg/net

                        09.1103

                        1702 50 00

                        Chemicky čistá fruktóza

                        od 1. 10. do 31. 12. 2012

                        150

                        Oslobodenie

                        od 1. 1. do 31. 12. 2013 a pre každý ďalší rok

                        600

         (1)  Oslobodenie sa uplatňuje iba na valorickú časť cla.

         (2)  V rámci tejto colnej kvóty sa špecifické clo uvedené v zozname úľav Európskej únie pre Svetovú obchodnú organizáciu (WTO) znižuje na nulu, ak vstupná cena dohodnutá medzi Európskou úniou a Marokom nie je nižšia než 461 EUR za tonu. Ak je vstupná cena zásielky o 2, 4, 6 alebo 8 % nižšia než dohodnutá vstupná cena, špecifické clo sa rovná 2, 4, 6 alebo 8 % tejto dohodnutej vstupnej ceny v uvedenom poradí. Ak je vstupná cena zásielky nižšia než 92 % dohodnutej vstupnej ceny, uplatňuje sa špecifické clo stanovené v rámci WTO.

         (3)  Na účely obmedzenia mesačného využitia tejto colnej kvóty na 8 400 ton čistej hmotnosti sa spravuje ako hlavná colná kvóta so siedmymi mesačnými čiastkovými colnými kvótami uplatňovanými pod poradovým číslom 09.1193. O výhodu tejto colnej kvóty sa žiada výhradne uvedením poradového čísla čiastkovej colnej kvóty 09.1193.

         (4)  V rámci tejto colnej kvóty sa špecifické clo uvedené v zozname úľav Európskej únie pre Svetovú obchodnú organizáciu (WTO) znižuje na nulu, ak vstupná cena dohodnutá medzi Európskou úniou a Marokom nie je nižšia než 449 EUR za tonu. Ak je vstupná cena zásielky o 2, 4, 6 alebo 8 % nižšia než dohodnutá vstupná cena, špecifické clo sa rovná 2, 4, 6 alebo 8 % tejto dohodnutej vstupnej ceny v uvedenom poradí. Ak je vstupná cena zásielky nižšia než 92 % dohodnutej vstupnej ceny, uplatňuje sa špecifické clo stanovené v rámci WTO.

         (5)  V rámci tejto colnej kvóty sa špecifické clo stanovené v zozname úľav Európskej únie pre WTO zníži na nulu, ak vstupná cena nie je nižšia než:

                  —

                  424 EUR/tonu od 1. októbra do 31. januára a od 1. do 20. apríla, čo je vstupná cena dohodnutá medzi Európskou úniou a Marokom,

                  —

                  v období od 1. februára do 31. marca sa uplatňuje WTO vstupná cena 413 EUR/tonu, ktorá je výhodnejšia ako dohodnutá vstupná cena.

            Ak je vstupná cena zásielky o 2, 4, 6 alebo 8 % nižšia než dohodnutá vstupná cena, špecifické clo sa rovná 2, 4, 6 alebo 8 % tejto dohodnutej vstupnej ceny v uvedenom poradí. Ak je vstupná cena zásielky nižšia než 92 % dohodnutej vstupnej ceny, uplatňuje sa špecifické clo stanovené v rámci WTO.

         (6)  V rámci tejto colnej kvóty sa špecifické clo uvedené v zozname úľav Európskej únie pre Svetovú obchodnú organizáciu (WTO) znižuje na nulu, ak vstupná cena dohodnutá medzi Európskou úniou a Marokom nie je nižšia než 484 EUR za tonu. Ak je vstupná cena zásielky o 2, 4, 6 alebo 8 % nižšia než dohodnutá vstupná cena, špecifické clo sa rovná 2, 4, 6 alebo 8 % tejto dohodnutej vstupnej ceny v uvedenom poradí. Ak je vstupná cena zásielky nižšia než 92 % dohodnutej vstupnej ceny, uplatňuje sa špecifické clo stanovené v rámci WTO.“


title: Vykonávacie nariadenie Komisie (EÚ) č. 69/2012 z  26. januára 2012 o vydávaní dovozných povolení na ryžu v rámci colných kvót otvorených na čiastkové obdobie v januári 2012 vykonávacím nariadením (EÚ) č. 1273/2011

text:
               27.1.2012

               SK

               Úradný vestník Európskej únie

               L 24/7

         VYKONÁVACIE NARIADENIE KOMISIE (EÚ) č. 69/2012
   z 26. januára 2012
   o vydávaní dovozných povolení na ryžu v rámci colných kvót otvorených na čiastkové obdobie v januári 2012 vykonávacím nariadením (EÚ) č. 1273/2011
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na nariadenie Komisie (ES) č. 1301/2006 z 31. augusta 2006, ktorým sa ustanovujú všeobecné pravidlá pre správu dovozných colných kvót pre poľnohospodárske produkty spravovaných prostredníctvom systému dovozných licencií (2), a najmä na jeho článok 7 ods. 2,
   so zreteľom na vykonávacie nariadenie Komisie (EÚ) č. 1273/2011 zo 7. decembra 2011 otvárajúce a stanovujúce správu určitých colných kvót na dovoz ryže a zlomkovej ryže (3), a najmä na jeho článok 5 prvý odsek,
   keďže:

               (1)

               Vykonávacím nariadením (EÚ) č. 1273/2011 sa otvorila a ustanovila správa určitých colných kvót na dovoz ryže a zlomkovej ryže, rozdelených podľa krajiny pôvodu a rozložených na viaceré čiastkové obdobia v súlade s prílohou I k uvedenému vykonávaciemu nariadeniu.

               (2)

               Pre kvóty ustanovené v článku 1 ods. 1 písm. a), b), c) a d) vykonávacieho nariadenia (EÚ) č. 1273/2011 je prvým čiastkovým obdobím mesiac január.

               (3)

               Z oznámení zaslaných v súlade s článkom 8 písm. a) vykonávacieho nariadenia (EÚ) č. 1273/2011 vyplýva, že pre kvóty s poradovými číslami 09.4154 – 09.4112 – 09.4116 – 09.4117 – 09.4118 – 09.4119 – 09.4166 sa žiadosti podané počas prvých 10 pracovných dní mesiaca januára 2012 podľa článku 4 ods. 1 uvedeného vykonávacieho nariadenia vzťahujú na množstvo, ktoré prekračuje dostupné množstvo. Rozsah, do akého sa môžu dovozné povolenia vydávať, by sa preto mal určiť stanovením prideľovacieho koeficientu, ktorý by sa mal uplatňovať na požadované množstvá v rámci príslušných kvót.

               (4)

               Z uvedených oznámení takisto vyplýva, že pre kvóty s poradovými číslami 09.4127 – 09.4128 – 09.4148 – 09.4149 – 09.4150 – 09.4152 – 09.4153 sa žiadosti podané počas prvých 10 pracovných dní mesiaca januára 2012 podľa článku 4 ods. 1 vykonávacieho nariadenia (EÚ) č. 1273/2011 vzťahujú na množstvo, ktoré je menšie ako dostupné množstvo.

               (5)

               V súlade s článkom 5 prvým odsekom vykonávacieho nariadenia (EÚ) č. 1273/2011 by sa takisto malo určiť celkové množstvo dostupné na nasledujúce čiastkové obdobie pre kvóty s poradovými číslami 09.4127 – 09.4128 – 09.4148 – 09.4149 – 09.4150 – 09.4152 – 09.4153 – 09.4154 – 09.4112 – 09.4116 – 09.4117 – 09.4118 – 09.4119 – 09.4166.

               (6)

               S cieľom zabezpečiť správne riadenie postupu vydávania dovozných povolení by toto nariadenie malo nadobudnúť účinnosť ihneď po jeho uverejnení,

         PRIJALA TOTO NARIADENIE:
   Článok 1
   1.   Žiadostiam o dovozné povolenie na ryžu z kvót s poradovými číslami 09.4154 – 09.4112 – 09.4116 – 09.4117 – 09.4118 – 09.4119 – 09.4166 uvedeným vo vykonávacom nariadení (EÚ) č. 1273/2011, podaným počas prvých 10 pracovných dní mesiaca januára 2012, sa vyhovie vydaním povolení na požadované množstvo upravené prideľovacím koeficientom stanoveným v prílohe k tomuto nariadeniu.
   2.   Celkové množstvo dostupné na nasledujúce čiastkové obdobie pre kvóty s poradovými číslami 09.4127 – 09.4128 – 09.4148 – 09.4149 – 09.4150 – 09.4152 – 09.4153 – 09.4154 – 09.4112 – 09.4116 – 09.4117 – 09.4118 – 09.4119 – 09.4166 uvedené vo vykonávacom nariadení (EÚ) č. 1273/2011 sa stanovuje v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 26. januára 2012

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 238, 1.9.2006, s. 13.

      (3)  Ú. v. EÚ L 325, 8.12.2011, s. 6.

      PRÍLOHA

         Množstvá, ktoré sa majú prideliť v rámci čiastkového obdobia mesiaca januára 2012, a množstvá dostupné na nasledujúce čiastkové obdobie podľa vykonávacieho nariadenia (EÚ) č. 1273/2011

                  a)

                  Kvóta na bielenú alebo polobielenú ryžu s číselným znakom KN 1006 30, ako sa ustanovuje v článku 1 ods. 1 písm. a) vykonávacieho nariadenia (EÚ) č. 1273/2011:

                              Pôvod

                              Poradové číslo

                              Prideľovací koeficient na čiastkové obdobie mesiaca januára 2012
                              (v %)

                              Celkové dostupné množstvo na čiastkové obdobie mesiaca apríla 2012
                              (v kg)

                              Spojené štáty americké

                              09.4127

                              — (1)

                              23 803 600

                              Thajsko

                              09.4128

                              — (1)

                              9 812 999

                              Austrália

                              09.4129

                              — (2)

                              1 019 000

                              Iný pôvod

                              09.4130

                              — (2)

                              1 805 000

                  b)

                  Kvóta na lúpanú ryžu s číselným znakom KN 1006 20, ako sa ustanovuje v článku 1 ods. 1 písm. b) vykonávacieho nariadenia (EÚ) č. 1273/2011:

                              Pôvod

                              Poradové číslo

                              Prideľovací koeficient na čiastkové obdobie mesiaca januára 2012
                              (v %)

                              Celkové dostupné množstvo na čiastkové obdobie mesiaca júla 2012
                              (v kg)

                              Všetky krajiny

                              09.4148

                              — (3)

                              1 634 000

                  c)

                  Kvóta na zlomkovú ryžu s číselným znakom KN 1006 40 00, ako sa ustanovuje v článku 1 ods. 1 písm. c) vykonávacieho nariadenia (EÚ) č. 1273/2011:

                              Pôvod

                              Poradové číslo

                              Prideľovací koeficient na čiastkové obdobie mesiaca januára 2012
                              (v %)

                              Celkové dostupné množstvo na čiastkové obdobie mesiaca júla 2012
                              (v kg)

                              Thajsko

                              09.4149

                              — (4)

                              44 047 269

                              Austrália

                              09.4150

                              — (5)

                              16 000 000

                              Guyana

                              09.4152

                              — (5)

                              11 000 000

                              Spojené štáty americké

                              09.4153

                              — (4)

                              5 455 000

                              Iný pôvod

                              09.4154

                              1,447729

                              6 000 011

                  d)

                  Kvóta na bielenú alebo polobielenú ryžu s číselným znakom KN 1006 30, ako sa ustanovuje v článku 1 ods. 1 písm. d) vykonávacieho nariadenia (EÚ) č. 1273/2011:

                              Pôvod

                              Poradové číslo

                              Prideľovací koeficient na čiastkové obdobie mesiaca januára 2012
                              (v %)

                              Celkové dostupné množstvá na čiastkové obdobie mesiaca júla 2012
                              (v kg)

                              Thajsko

                              09.4112

                              1,073576

                              0

                              Spojené štáty americké

                              09.4116

                              2

                              0

                              India

                              09.4117

                              0,91078

                              0

                              Pakistan

                              09.4118

                              0,933048

                              0

                              Iný pôvod

                              09.4119

                              0,997548

                              0

                              Všetky krajiny

                              09.4166

                              0,842279

                              17 011 014

         (1)  Žiadosti sa vzťahujú na množstvo, ktoré je menšie ako dostupné množstvo alebo sa rovná dostupnému množstvu: všetkým žiadostiam teda možno vyhovieť.

         (2)  Počas tohto čiastkového obdobia nie je dostupné žiadne množstvo.

         (3)  Počas tohto čiastkového obdobia sa neuplatňuje prideľovací koeficient: Komisii nebola oznámená nijaká žiadosť o povolenie.

         (4)  Žiadosti sa vzťahujú na množstvo, ktoré je menšie ako dostupné množstvo alebo sa rovná dostupnému množstvu: všetkým žiadostiam teda možno vyhovieť.

         (5)  Počas tohto čiastkového obdobia sa neuplatňuje prideľovací koeficient: Komisii nebola oznámená nijaká žiadosť o povolenie.


title: Vykonávacie nariadenie Komisie (EÚ) č. 468/2012 z  1. júna 2012 o zmene a doplnení nariadenia (EÚ) č. 28/2012, ktorým sa stanovujú požiadavky na osvedčovanie, pokiaľ ide o dovoz určitých zložených produktov do Únie a ich prepravu cez Úniu  Text s významom pre EHP

text:
               5.6.2012

               SK

               Úradný vestník Európskej únie

               L 144/1

         VYKONÁVACIE NARIADENIE KOMISIE (EÚ) č. 468/2012
   z 1. júna 2012
   o zmene a doplnení nariadenia (EÚ) č. 28/2012, ktorým sa stanovujú požiadavky na osvedčovanie, pokiaľ ide o dovoz určitých zložených produktov do Únie a ich prepravu cez Úniu
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2002/99/ES zo 16. decembra 2002, ktorou sa ustanovujú pravidlá pre zdravie zvierat, ktorými sa riadi produkcia, spracovanie, distribúcia a uvádzanie produktov živočíšneho pôvodu určených na ľudskú spotrebu na trh (1), a najmä na jej článok 8 ods. 5,
   keďže:

               (1)

               Nariadením Komisie (EÚ) č. 28/2012 (2) sa stanovujú pravidlá na osvedčovanie zásielok určitých zložených produktov vstupujúcich do Únie z tretích krajín vrátane zložených produktov s obsahom spracovaných vaječných produktov.

               (2)

               Podľa nariadenia (EÚ) č. 28/2012 k zásielkam zložených produktov, ktoré vstupujú do Únie alebo sú cez ňu prepravované, musí byť priložené zdravotné osvedčenie v súlade so vzormi stanovenými v prílohe I a II k danému nariadeniu, a musia spĺňať podmienky stanovené v uvedenom osvedčení.

               (3)

               K vzorovým zdravotným osvedčeniam stanoveným v prílohách I a II k nariadeniu (EÚ) č. 28/2012 v súčasnosti nepatria podrobné podmienky, pokiaľ ide o spracované vaječné produkty obsiahnuté v zložených produktoch, ktoré vstupujú do Únie alebo sú cez ňu prepravované.

               (4)

               Nariadením Komisie (ES) č. 798/2008 z 8. augusta 2008, ktorým sa ustanovuje zoznam tretích krajín, území, oblastí alebo jednotiek, z ktorých možno do Spoločenstva dovážať alebo cez jeho územie prevážať hydinu a výrobky z hydiny, a podmienky veterinárneho osvedčovania (3), sa stanovujú podmienky veterinárneho osvedčovania na dovoz určitých komodít vrátane vaječných produktov do Únie a na ich prepravu cez územie Únie. Stanovuje sa v ňom, že ku komoditám dovážaným do Únie alebo prepravovaným cez Úniu musí byť priložené veterinárne osvedčenie patriace k príslušnej komodite a musia spĺňať podmienky, ktoré sú v ňom uvedené.

               (5)

               Spracované vaječné produkty predstavujú potenciálne riziko pre zdravie zvierat, aj v prípade, keď sa používajú na výrobu určitých zložených produktov. Preto je vhodné, aby sa tie isté podmienky, ktoré musia byť splnené pri vaječných produktoch podľa nariadenia (ES) č. 798/2008 pri vstupe uvedených produktov do Únie alebo pri ich preprave cez Úniu, uplatňovali aj na spracované vaječné produkty používané na výrobu zložených produktov.

               (6)

               K vzorovým osvedčeniam stanoveným v prílohách I a II k nariadeniu (EÚ) č. 28/2012 patrí podmienka, že krajina pôvodu mäsových alebo mliečnych produktov používaných na výrobu zložených produktov dovážaných do Únie alebo prepravovaných cez Úniu je povolená príslušnými právnymi predpismi Únie na vývoz mäsových alebo mliečnych produktov do Únie. K uvedeným vzorovým osvedčeniam okrem toho patrí podmienka, že krajina pôvodu mäsových alebo mliečnych produktov musí vyť rovnaká ako krajina vývozu zložených produktov.

               (7)

               Uvedenými dvomi podmienkami sa zabezpečuje, aby mäsové a mliečne produkty s pôvodom v tretích krajinách a používané na výrobu zložených produktov spĺňali pravidlá Únie týkajúce sa ľudského zdravia a zdravia zvierat. Podmienka, aby krajina pôvodu a krajina vývozu bola tá istá, však neumožňuje dovoz do Únie a prepravu cez Úniu zložených produktov vyvážaných z tretej krajiny, ktoré však obsahujú mäsové a mliečne produkty s pôvodom v Únii.

               (8)

               Mäsové a mliečne produkty s pôvodom v Únii sú v súlade s podmienkami zdravia ľudí a veterinárnymi podmienkami stanovenými v právnych predpisoch Únie. Preto je vhodné zmeniť a doplniť podmienky zahrnuté vo vzorových osvedčeniach stanovených v prílohách I a II k nariadeniu (EÚ) č. 28/2012 s cieľom umožniť používanie mäsových a mliečnych produktov s pôvodom v Únii na výrobu zložených produktov v tretích krajinách povolených na vývoz zložených produktov do Únie.

               (9)

               Rozhodnutím Komisie 2007/777/ES z 29. novembra 2007, ktorým sa ustanovujú veterinárne a zdravotné podmienky a vzorové osvedčenia na dovoz určitých mäsových výrobkov a opracovaných žalúdkov, mechúrov a čriev z tretích krajín určených na ľudskú spotrebu (4) sa stanovuje, že členské štáty povoľujú dovoz do Únie určitých mäsových produktov, ktoré spĺňajú podmienky týkajúce sa pôvodu a opracovania stanovené v prílohe II k danému rozhodnutiu. V uvedenej prílohe sa stanovujú pravidlá týkajúce sa nešpecifického opracovania (opracovanie A), ktorému sa majú podrobiť dovážané produkty, ak majú pôvod v tretích krajinách, kde veterinárny status nepredstavuje riziko pre veterinárny status v Únii. Keďže uvedené produkty možno priamo dovážať do Únie, je vhodné zmeniť a doplniť podmienky zahrnuté do vzorových osvedčení uvedených v prílohách I a II k nariadeniu (EÚ) č. 28/2012 s cieľom umožniť používanie takýchto mäsových produktov na výrobu zložených produktov v tretích krajinách s povolením na vývoz zložených produktov do Únie, za podmienky, že tretia krajina vyvážajúca zložené produkty zabezpečí, aby uvedené mäsové produkty spĺňali požiadavky týkajúce sa zdravia a pôvodu stanovené v právnych predpisoch Únie, a že má povolenie, aby sama vyvážala rovnaké mäsové produkty do Únie za rovnakých podmienok.

               (10)

               V nariadení Komisie (EÚ) č. 605/2010 z 2. júla 2010, ktorým sa stanovujú veterinárne a hygienické podmienky a podmienky vydávania veterinárnych certifikátov, pokiaľ ide o vstup surového mlieka a mliečnych výrobkov určených na ľudskú spotrebu do Európskej únie (5), sa stanovuje, že členské štáty povoľujú dovoz zásielok surového mlieka a mliečnych produktov z tretích krajín alebo ich častí uvedených v kolónke A prílohy I k danému nariadeniu. V nariadení (EÚ) č. 605/2010 sa okrem toho stanovuje, že členské štáty musia povoliť dovoz zásielok určitých mliečnych produktov z tretích krajín alebo ich častí, v ktorých neexistuje riziko slintačky a krívačky, uvedených v kolónke B prílohy I k danému nariadeniu, za podmienky, že takéto mliečne produkty podstúpili pasterizačné ošetrenie s použitím jednoduchého tepelného ošetrenia alebo boli vyrobené zo surového mlieka, ktoré podstúpilo pasterizačné ošetrenie s použitím jednoduchého tepelného ošetrenia, ako je stanovené v uvedenom nariadení. Keďže uvedené mliečne produkty možno priamo dovážať do Únie, je vhodné zmeniť a doplniť podmienky zahrnuté do vzorových osvedčení uvedených v prílohách I a II k nariadeniu (EÚ) č. 28/2012 s cieľom umožniť používanie takýchto mliečnych produktov na výrobu zložených produktov v tretích krajinách s povolením na vývoz zložených produktov do Únie, za podmienky, že tretia krajina vyvážajúca zložené produkty zabezpečí, aby uvedené mliečne produkty spĺňali požiadavky týkajúce sa zdravia a pôvodu stanovené v právnych predpisoch Únie, a že má povolenie, aby sama vyvážala rovnaké mliečne produkty do Únie za rovnakých podmienok.

               (11)

               Nariadenie (EÚ) č. 28/2012 by sa preto malo zodpovedajúcim spôsobom zmeniť a doplniť.

               (12)

               S cieľom zabrániť akémukoľvek narušeniu obchodu by sa používanie osvedčení vydaných v súlade s nariadením (EÚ) č. 28/2012 pred nadobudnutím účinnosti tohto nariadenia malo na prechodné obdobie povoliť.

               (13)

               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO NARIADENIE:
   Článok 1
   Prílohy I a II k nariadeniu (EÚ) č. 28/2012 sa nahrádzajú znením v prílohe k tomuto nariadeniu.
   Článok 2
   Na prechodné obdobie do 31. decembra 2012 sa zásielky zložených produktov, ku ktorým sú priložené osvedčenia vydané pred 1. októbrom 2012 v súlade so vzormi stanovenými v prílohách I a II k nariadeniu (EÚ) č. 28/2012 pred zmenami a doplneniami zavedenými týmto nariadením, môžu naďalej uvádzať do Únie.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 1. júna 2012

            Za Komisiu

            predseda

         José Manuel BARROSO

      (1)  Ú. v. ES L 18, 23.1.2003, s. 11.

      (2)  Ú. v. EÚ L 12, 14.1.2012, s. 1.

      (3)  Ú. v. EÚ L 226, 23.8.2008, s. 1.

      (4)  Ú. v. EÚ L 312, 30.11.2007, s. 49.

      (5)  Ú. v. EÚ L 175, 10.7.2010, s. 1.

      PRÍLOHA
      „
            PRÍLOHA I

               Vzor zdravotného osvedčenia na dovoz zložených produktov určených na ľudskú spotrebu do Európskej únie

            PRÍLOHA II

               Vzor zdravotného osvedčenia na prepravu zložených produktov určených na ľudskú spotrebu cez Európsku úniu alebo ich skladovanie v Európskej únii

         “


title: Vykonávacie nariadenie Komisie (EÚ) č. 743/2013 z  31. júla 2013 , ktorým sa zavádzajú ochranné opatrenia na dovoz lastúrnikov určených na ľudskú spotrebu z Turecka  Text s významom pre EHP

text:
               1.8.2013

               SK

               Úradný vestník Európskej únie

               L 205/1

         VYKONÁVACIE NARIADENIE KOMISIE (EÚ) č. 743/2013
   z 31. júla 2013,
   ktorým sa zavádzajú ochranné opatrenia na dovoz lastúrnikov určených na ľudskú spotrebu z Turecka
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 97/78/ES z 18. decembra 1997, ktorou sa stanovujú zásady organizácie veterinárnych kontrol výrobkov, ktoré vstupujú do Spoločenstva z tretích krajín (1), a najmä na jej článok 22 ods. 1,
   keďže:

               (1)

               Útvar Komisie pre audit Potravinový a veterinárny úrad vykonal následný audit v Turecku s cieľom vyhodnotiť úradné kontroly výroby produktov rybolovu a lastúrnikov určených na vývoz do Únie. Pri audite sa zistili viaceré nedostatky vo vykonávaní úradných kontrol a najmä významné nedostatky analýz v navštívených úradných laboratóriách. V dôsledku uvedeného príslušný turecký orgán nemôže spoľahlivo zaručiť plnenie zdravotných noriem Únie v prípade všetkých lastúrnikov vyvážaných do Únie.

               (2)

               Okrem toho členské štáty nahlásili vysoký počet nevyhovujúcich zásielok lastúrnikov s pôvodom v Turecku, ktoré nespĺňali mikrobiologické normy Únie.

               (3)

               V záujme ochrany zdravia ľudí je vhodné podrobiť lastúrniky s pôvodom v Turecku primeraným kontrolám s cieľom zabrániť tomu, aby sa na trh uvádzali produkty nevhodné na ľudskú spotrebu. Príslušné orgány by mali dotknuté zásielky úradne zadržať na hraničnej inšpekčnej stanici vstupu do Únie, až kým nedostanú výsledky týchto kontrol.

               (4)

               Veľmi krátka trvanlivosť živých a chladených lastúrnikov vylučuje testy na hranici Únie ako menej reštriktívne obchodné opatrenie. Zásielky týchto mäkkýšov by boli nevhodné na ľudskú spotrebu ešte predtým, než by boli dostupné výsledky laboratórnych testov. Preto je vhodné pozastaviť dovoz živých a chladených lastúrnikov s pôvodom v Turecku do Únie, kým turecké orgány nebudú schopné poskytnúť potrebné záruky.

               (5)

               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO NARIADENIE:
   Článok 1
   Toto nariadenie sa uplatňuje na živé, chladené, mrazené a spracované lastúrniky, ktoré sú určené na ľudskú spotrebu a majú pôvod v Turecku.
   Článok 2
   Členské štáty nepovolia dovoz živých a chladených lastúrnikov z Turecka do Únie.
   Článok 3
   1.   Členské štáty s použitím primeraných plánov odberu vzoriek a detekčných metód vykonajú testy zásielok mrazených a spracovaných lastúrnikov s pôvodom v Turecku, ako sa stanovuje v odseku 2.
   Tieto testy sa uskutočnia na hraničnej inšpekčnej stanici vstupu dotknutých zásielok do Únie.
   2.   Členské štáty vykonajú testy potrebné na zistenie:

               a)

               stupňa kontaminácie všetkých zásielok mrazených lastúrnikov baktériou Escherichia coli;

               b)

               prítomnosti morských biotoxínov vo všetkých zásielkach mrazených alebo spracovaných lastúrnikov.

         3.   Zásielky podrobené testom uvedeným v odsekoch 1 a 2 zostanú pod dohľadom príslušných orgánov na danej hraničnej inšpekčnej stanici až do prijatia a posúdenia výsledkov týchto testov.
   4.   Ak testy uvedené v odsekoch 1 a 2 ukážu, že zásielka je pravdepodobne škodlivá pre zdravie ľudí, príslušný orgán zásielku bezodkladne zabaví a zničí.
   Článok 4
   Všetky výdavky vzniknuté pri uplatňovaní tohto nariadenia hradí prevádzkovateľ alebo jeho zástupca zodpovedný za zásielku v čase predloženia tejto zásielky na hraničnej inšpekčnej stanici vstupu do Únie.
   Článok 5
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa do 4. augusta 2014.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 31. júla 2013

            Za Komisiu

            predseda

         José Manuel BARROSO

      (1)  Ú. v. ES L 24, 30.1.1998, s. 9.


title: Vykonávacie nariadenie Komisie (EÚ) č. 455/2013 zo 7. mája 2013 , ktorým sa do Registra chránených označení pôvodu a chránených zemepisných označení zapisuje názov [Ξηρά Σύκα Ταξιάρχη (Xira Syka Taxiarchi) (CHOP)]

text:
               17.5.2013

               SK

               Úradný vestník Európskej únie

               L 133/11

         VYKONÁVACIE NARIADENIE KOMISIE (EÚ) č. 455/2013
   zo 7. mája 2013,
   ktorým sa do Registra chránených označení pôvodu a chránených zemepisných označení zapisuje názov [Ξηρά Σύκα Ταξιάρχη (Xira Syka Taxiarchi) (CHOP)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               Nariadenie (EÚ) č. 1151/2012 nadobudlo účinnosť 3. januára 2013. Uvedeným nariadením sa zrušilo a nahradilo nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (2).

               (2)

               Žiadosť Grécka o zápis názvu „Ξηρά Σύκα Ταξιάρχη (Xira Syka Taxiarchi)“ do registra bola v súlade s článkom 6 ods. 2 nariadenia (ES) č. 510/2006 uverejnená v Úradnom vestníku Európskej únie
                   (3).

               (3)

               Komisii nebola v súlade s článkom 7 nariadenia (ES) č. 510/2006 oznámená žiadna námietka, tento názov sa teda musí zapísať do registra,

         PRIJALA TOTO NARIADENIE:
   Článok 1
   Názov uvedený v prílohe k tomuto nariadeniu sa zapisuje do registra.
   Článok 2
   Toto nariadenie nadobúda účinnosť dvadsiatym dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. mája 2013

            Za Komisiu v mene predsedu

         Dacian CIOLOȘ

            člen Komisie

      (1)  Ú. v. EÚ L 343, 14.12.2012, s. 1.

      (2)  Ú. v. EÚ L 93, 31.3.2006, s. 12.

      (3)  Ú. v. EÚ C 155, 1.6.2012, s. 11.

      PRÍLOHA
      Poľnohospodárske výrobky určené na ľudskú spotrebu uvedené v prílohe I k zmluve:

         Trieda 1.6.   Ovocie, zelenina a obilniny v pôvodnom stave alebo spracované

      GRÉCKO
      Ξηρά Σύκα Ταξιάρχη (Xira Syka Taxiarchi) (CHOP)


title: Vykonávacie nariadenie Komisie (EÚ) 2015/1867 z 19. októbra 2015, ktorým sa mení nariadenie (ES) č. 494/2002, pokiaľ ide o povinnosť vylodenia úlovkov

text:
               20.10.2015

               SK

               Úradný vestník Európskej únie

               L 275/20

         VYKONÁVACIE NARIADENIE KOMISIE (EÚ) 2015/1867
   z 19. októbra 2015,
   ktorým sa mení nariadenie (ES) č. 494/2002, pokiaľ ide o povinnosť vylodenia úlovkov
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 850/98 z 30. marca 1998 o zachovaní zdrojov rybolovu prostredníctvom technických opatrení na ochranu mláďat morských organizmov (1), a najmä na jeho článok 48,
   keďže:

               (1)

               Podľa nariadenia Európskeho parlamentu a Rady (EÚ) č. 1380/2013 (2) je jedným z cieľov spoločnej rybárskej politiky postupne odstrániť odhadzovanie úlovkov a na tento účel zaviesť povinnosť vylodiť úlovky druhov, na ktoré sa vzťahujú obmedzenia výlovu.

               (2)

               Podľa článku 15 ods. 1 písm. c) nariadenie (EÚ) č. 1380/2013 sa má povinnosť vylodiť úlovky uplatňovať od 1. januára 2016 na merlúzu európsku pri lovoch vymedzených pre tento druh.

               (3)

               Určité ustanovenia nariadenia Komisie (ES) č. 494/2002 (3) sú v rozpore s povinnosťou vylodiť úlovky, pretože rybárom predpisujú, aby úlovky merlúzy európskej, ktoré presiahnu obmedzenia týkajúce sa určitého zloženia úlovkov, odhadzovali.

               (4)

               Tieto ustanovenia v nariadení (ES) č. 494/2002 by sa preto mala zmeniť tak, aby sa všetky neželané úlovky merlúzy európskej museli vyloďovať a započítať do kvóty.

               (5)

               Opatrenia stanovené v tomto nariadení sú v súlade so stanoviskom Výboru pre rybolov a akvakultúru,

         PRIJALA TOTO NARIADENIE:
   Článok 1
   Nariadenie (ES) č. 494/2002 sa mení takto:

               1.

               Vkladá sa tento článok 1 a:
               „Článok 1a
               Na účely tohto nariadenia sú ‚nezamýšľané úlovky‘ náhodnými úlovkami morských organizmov, ktoré musia byť podľa článku 15 nariadenia Európskeho parlamentu a Rady (EÚ) č. 1380/2013 (4) vylodené a započítané do kvót buď z dôvodu veľkosti, ktorá nedosahuje minimálnu ochrannú referenčnú veľkosť, alebo preto, že boli ulovené nad rámec množstiev povolených podľa pravidiel upravujúcich zloženie úlovkov alebo vedľajšie úlovky.

                  (4)  Nariadenie Európskeho parlamentu a Rady (EÚ) č. 1380/2013 z 11. decembra 2013 o spoločnej rybárskej politike, ktorým sa menia nariadenia Rady (ES) č. 1954/2003 a (ES) č. 1224/2009 a zrušujú nariadenia Rady (ES) č. 2371/2002 a (ES) č. 639/2004 a rozhodnutie Rady 2004/585/ES (Ú. v. EÚ L 354, 28.12.2013, s. 22).“"

               2.

               Do článku 2 sa vkladá tento odsek 3:
               „3.   Odsek 1 sa nevzťahuje na nezamýšľané úlovky merlúzy európskej, ktoré podliehajú povinnosti vylodiť úlovky v zmysle článku 15 nariadenia (EÚ) č. 1380/2013. Tieto nezamýšľané úlovky sa musia vylodiť a započítať do kvót.“

         Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa od 1. januára 2016.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. októbra 2015

            Za Komisiu

            predseda

         Jean-Claude JUNCKER

      (1)  Ú. v. ES L 125, 27.4.1998, s. 1.

      (2)  Nariadenie Európskeho parlamentu a Rady (EÚ) č. 1380/2013 z 11. decembra 2013 o spoločnej rybárskej politike, ktorým sa menia nariadenia Rady (ES) č. 1954/2003 a (ES) č. 1224/2009 a zrušujú nariadenia Rady (ES) č. 2371/2002 a (ES) č. 639/2004 a rozhodnutie Rady 2004/585/ES (Ú. v. EÚ L 354, 28.12.2013, s. 22).

      (3)  Nariadenie Komisie (ES) č. 494/2002 z 19. marca 2002, ktorým sa určujú ďalšie technické opatrenia pre obnovu násady merlúzy európskej v podoblastiach ICES III, IV, V, VI a VII a divíziách ICES VIII a, b, d, e (Ú. v. ES L 77, 20.3.2002, s. 8).


title: Vykonávacie nariadenie Komisie (EÚ) 2017/454 z 15. marca 2017, ktorým sa v prípade štyroch vyvážajúcich výrobcov odvoláva prijatie záväzku podľa vykonávacieho rozhodnutia 2013/707/EÚ, ktorým sa potvrdzuje prijatie záväzku ponúknutého v súvislosti s antidumpingovým konaním a antisubvenčným konaním, ktoré sa týkajú dovozu fotovoltických modulov na báze kryštalického kremíka a hlavných komponentov (t. j. článkov) s pôvodom v Čínskej ľudovej republike alebo odosielaných z Čínskej ľudovej republiky na obdobie uplatňovania konečných opatrení

text:
               16.3.2017

               SK

               Úradný vestník Európskej únie

               L 71/5

         VYKONÁVACIE NARIADENIE KOMISIE (EÚ) 2017/454
   z 15. marca 2017,
   ktorým sa v prípade štyroch vyvážajúcich výrobcov odvoláva prijatie záväzku podľa vykonávacieho rozhodnutia 2013/707/EÚ, ktorým sa potvrdzuje prijatie záväzku ponúknutého v súvislosti s antidumpingovým konaním a antisubvenčným konaním, ktoré sa týkajú dovozu fotovoltických modulov na báze kryštalického kremíka a hlavných komponentov (t. j. článkov) s pôvodom v Čínskej ľudovej republike alebo odosielaných z Čínskej ľudovej republiky na obdobie uplatňovania konečných opatrení
   EURÓPSKA KOMISIA,
   so zreteľom na Zmluvu o fungovaní Európskej únie (ďalej len „zmluva“),
   so zreteľom na nariadenie Európskeho parlamentu a Rady (EÚ) 2016/1036 z 8. júna 2016 o ochrane pred dumpingovými dovozmi z krajín, ktoré nie sú členmi Európskej únie (1) (ďalej len „základné antidumpingové nariadenie“), a najmä na jeho článok 8,
   so zreteľom na nariadenie Európskeho parlamentu a Rady (EÚ) 2016/1037 z 8. júna 2016 o ochrane pred subvencovanými dovozmi z krajín, ktoré nie sú členmi Európskej únie (2) (ďalej len „základné antisubvenčné nariadenie“), a najmä na jeho článok 13,
   informujúc týmto členské štáty,
   keďže:
   A.   ZÁVÄZOK A INÉ EXISTUJÚCE OPATRENIA

               (1)

               Európska komisia (ďalej len „Komisia“) uložila nariadením (EÚ) č. 513/2013 (3) predbežné antidumpingové clo na dovoz fotovoltických modulov na báze kryštalického kremíka (ďalej len „moduly“) a hlavných komponentov (t. j. článkov a doštičiek) s pôvodom v Čínskej ľudovej republike alebo odosielaných z Čínskej ľudovej republiky (ďalej len „ČĽR“) do Európskej únie (ďalej len „Únia“).

               (2)

               Skupina vyvážajúcich výrobcov splnomocnila Čínsku obchodnú komoru pre dovoz a vývoz strojov a elektronických výrobkov (ďalej len „CCCME“), aby v ich mene predložila Komisii cenový záväzok, čo CCCME aj urobila. Z podmienok daného cenového záväzku jasne vyplýva, že ho tvorí súbor individuálnych cenových záväzkov všetkých jednotlivých vyvážajúcich výrobcov, ktorý z praktických administratívnych dôvodov koordinuje CCCME.

               (3)

               Komisia rozhodnutím 2013/423/EÚ (4) prijala uvedený cenový záväzok, pokiaľ ide o predbežné antidumpingové clo. Nariadením (EÚ) č. 748/2013 (5) Komisia zmenila nariadenie (EÚ) č. 513/2013 s cieľom zaviesť technické zmeny potrebné v dôsledku prijatia záväzku, pokiaľ ide o predbežné antidumpingové clo.

               (4)

               Rada uložila vykonávacím nariadením (EÚ) č. 1238/2013 (6) konečné antidumpingové clo na dovoz modulov a článkov s pôvodom v ČĽR alebo odosielaných z ČĽR (ďalej len „dotknuté výrobky“) do Únie. Rada zároveň vykonávacím nariadením (EÚ) č. 1239/2013 (7) uložila na dovoz dotknutých výrobkov do Únie konečné vyrovnávacie clo.

               (5)

               Po tom, ako skupina vyvážajúcich výrobcov (ďalej len „vyvážajúci výrobcovia“) spolu s CCCME oznámili zmenené znenie cenového záväzku, Komisia vykonávacím rozhodnutím 2013/707/EÚ (8) potvrdila prijatie zmeneného cenového záväzku (ďalej len „záväzok“) na obdobie uplatňovania konečných opatrení. V prílohe k vykonávaciemu rozhodnutiu 2013/707/EÚ je uvedený zoznam vyvážajúcich výrobcov, ktorých záväzok bol prijatý. Tento zoznam okrem iného zahŕňa:

                           a)

                           spoločnosť GCL System Integration Technology Co. Ltd spolu s jej prepojenými spoločnosťami v ČĽR, na ktoré sa spoločne vzťahuje doplnkový kód TARIC: B850 (ďalej len „GCL Technology“);

                           b)

                           spoločnosť Hareon Solar Technology Co. Ltd spolu s jej prepojenými spoločnosťami v ČĽR a v Únii, na ktoré sa spoločne vzťahuje doplnkový kód TARIC: B842 (ďalej len „Hareon Solar“);

                           c)

                           spoločnosť Jetion Solar (China) Co. Ltd spolu s jej prepojenými spoločnosťami v ČĽR a v Únii, na ktoré sa spoločne vzťahuje doplnkový kód TARIC: B830 (ďalej len „Jetion Solar“);

                           d)

                           spoločnosť Zhongli Talesun Solar Co. Ltd spolu s jej prepojenými spoločnosťami v Únii, na ktoré sa spoločne vzťahuje doplnkový kód TARIC: B922 (ďalej len „Talesun Solar“).

               (6)

               Komisia prijala vykonávacím rozhodnutím 2014/657/EÚ (9) návrh vyvážajúcich výrobcov a CCCME, pokiaľ ide o objasnenia týkajúce sa plnenia záväzku v súvislosti s dotknutými výrobkami, na ktoré sa záväzok vzťahuje, t. j. modulmi a článkami s pôvodom v ČĽR alebo odosielanými z ČĽR, v súčasnosti patriacimi pod číselné znaky KN ex 8541 40 90 (kódy TARIC 8541409021, 8541409029, 8541409031 a 8541409039), vyrábanými vyvážajúcimi výrobcami (ďalej len „výrobok, na ktorý sa vzťahuje záväzok“). Antidumpingové clo a vyrovnávacie clo uvedené v odôvodnení 4 spolu so záväzkom sa spoločne uvádzajú ako „opatrenia“.

               (7)

               Komisia odvolala vykonávacím nariadením (EÚ) 2015/866 (10) prijatie záväzku v prípade troch vyvážajúcich výrobcov.

               (8)

               Vykonávacím nariadením (EÚ) 2015/1403 (11) Komisia odvolala prijatie záväzku v prípade ďalšieho vyvážajúceho výrobcu.

               (9)

               Vykonávacím nariadením (EÚ) 2015/2018 (12) Komisia odvolala prijatie záväzku v prípade dvoch vyvážajúcich výrobcov.

               (10)

               Komisia začala revízne prešetrovanie pred uplynutím platnosti antidumpingových opatrení prostredníctvom oznámenia o začatí prešetrovania uverejneného v Úradnom vestníku Európskej únie
                   (13)5. decembra 2015.

               (11)

               Komisia začala revízne prešetrovanie pred uplynutím platnosti vyrovnávacích opatrení prostredníctvom oznámenia o začatí prešetrovania uverejneného v Úradnom vestníku Európskej únie
                   (14)5. decembra 2015.

               (12)

               Komisia začala aj čiastočné priebežné revízne prešetrovanie antidumpingových a vyrovnávacích opatrení prostredníctvom oznámenia o začatí prešetrovania uverejneného v Úradnom vestníku Európskej únie
                   (15)5. decembra 2015.

               (13)

               Vykonávacím nariadením (EÚ) 2016/115 (16) Komisia odvolala prijatie záväzku v prípade ďalšieho vyvážajúceho výrobcu.

               (14)

               Komisia rozšírila vykonávacím nariadením (EÚ) 2016/185 (17) konečné antidumpingové clo, ktoré bolo uložené nariadením Rady (EÚ) č. 1238/2013 na dovoz dotknutých výrobkov s pôvodom v Čínskej ľudovej republike alebo odosielaných z Čínskej ľudovej republiky, aj na dovoz dotknutého výrobku odosielaného z Malajzie a Taiwanu bez ohľadu na to, či má alebo nemá deklarovaný pôvod v Malajzii a na Taiwane.

               (15)

               Komisia rozšírila vykonávacím nariadením (EÚ) 2016/184 (18) konečné vyrovnávacie clo, ktoré bolo uložené nariadením Rady (EÚ) č. 1239/2013 na dovoz dotknutých výrobkov s pôvodom v Čínskej ľudovej republike alebo odosielaných z Čínskej ľudovej republiky, aj na dovoz dotknutého výrobku odosielaného z Malajzie a Taiwanu bez ohľadu na to, či má alebo nemá deklarovaný pôvod v Malajzii a na Taiwane.

               (16)

               Vykonávacím nariadením (EÚ) 2016/1045 (19) Komisia odvolala prijatie záväzku v prípade ďalšieho vyvážajúceho výrobcu.

               (17)

               Vykonávacím nariadením (EÚ) 2016/1382 (20) Komisia odvolala prijatie záväzku v prípade ďalších piatich vyvážajúcich výrobcov.

               (18)

               Vykonávacím nariadením (EÚ) 2016/1402 (21) Komisia odvolala prijatie záväzku v prípade ďalších troch vyvážajúcich výrobcov.

               (19)

               Vykonávacím nariadením (EÚ) 2016/1998 (22) Komisia odvolala prijatie záväzku v prípade ďalších piatich vyvážajúcich výrobcov.

               (20)

               Vykonávacím nariadením (EÚ) 2016/2146 (23) Komisia odvolala prijatie záväzku v prípade ďalších dvoch vyvážajúcich výrobcov.

         B.   PODMIENKY ZÁVÄZKU

               (21)

               Každý vyvážajúci výrobca môže v súlade so záväzkom dobrovoľne odstúpiť od záväzku kedykoľvek počas jeho uplatňovania.

         C.   DOBROVOĽNÉ ODSTÚPENIE OD ZÁVÄZKU

               (22)

               Spoločnosti Jetion Solar, Hareon Solar a GCL Technology v októbri 2016 oznámili Komisii, že chcú odstúpiť od svojho záväzku.

               (23)

               Spoločnosť Talesun Solar oznámila Komisii, že chce odstúpiť od svojho záväzku, v januári 2017.

         D.   ODVOLANIE PRIJATIA ZÁVÄZKU A ULOŽENIA KONEČNÝCH CIEL

               (24)

               Komisia preto v súlade s článkom 8 ods. 9 základného antidumpingového nariadenia, článkom 13 ods. 9 základného antisubvenčného nariadenia a takisto v súlade s podmienkami záväzku dospela k záveru, že prijatie záväzku spoločností Jetion Solar, Hareon Solar, GCL Technology a Talesun Solar sa musí odvolať.

               (25)

               V súlade s tým sa podľa článku 8 ods. 9 základného antidumpingového nariadenia a článku 13 ods. 9 základného antisubvenčného nariadenia odo dňa nadobudnutia účinnosti tohto nariadenia na dovoz dotknutého výrobku s pôvodom v ČĽR alebo odosielaného z ČĽR a vyrábaného spoločnosťami Jetion Solar, Talesun Solar, Hareon Solar a GCL Technology automaticky uplatňuje konečné antidumpingové clo uložené článkom 1 vykonávacieho nariadenia (EÚ) č. 1238/2013 a konečné vyrovnávacie clo uložené článkom 1 vykonávacieho nariadenia (EÚ) č. 1239/2013.

               (26)

               Komisia zároveň pripomína, že ak majú colné orgány členských štátov informácie o tom, že cena uvedená na faktúre súvisiacej so záväzkom nezodpovedá skutočne zaplatenej cene, mali by preskúmať, či došlo k porušeniu požiadavky na zahrnutie akýchkoľvek rabatov do faktúry súvisiacej so záväzkom alebo či nebola dodržaná MDC. Keď colné orgány členských štátov dospejú k záveru, že došlo k takémuto porušeniu, alebo že nebola dodržaná MDC, mali by v dôsledku toho vybrať clá. Komisia by na základe článku 4 ods. 3 zmluvy s cieľom uľahčiť prácu colných orgánov členských štátov mala v takýchto situáciách poskytnúť dôverné znenie záväzku a iné informácie o záväzku výlučne na účely vnútroštátneho konania.

               (27)

               V tabuľke v prílohe k tomuto nariadeniu sa pre informáciu uvádza zoznam vyvážajúcich výrobcov, v prípade ktorých nie je dotknuté prijatie záväzku vykonávacím rozhodnutím 2013/707/EÚ,

         PRIJALA TOTO NARIADENIE:
   Článok 1
   Týmto sa odvoláva prijatie záväzku vo vzťahu k týmto spoločnostiam:

               Názov spoločnosti

               Doplnkový kód TARIC

               GCL System Integration Technology Co. Ltd, Konca Solar Cell Co. Ltd, Suzhou GCL Photovoltaic Technology Co. Ltd, Jiangsu GCL Silicon Material Technology Development Co. Ltd, Jiangsu Zhongneng Polysilicon Technology Development Co. Ltd, GCL-Poly (Suzhou) Energy Limited, GCL-Poly Solar Power System Integration (Taicang) Co. Ltd, GCL SOLAR POWER (SUZHOU) LIMITED, GCL Solar System (Shuzhou) Limited,

               B850

               Jiangyin Hareon Power Co. Ltd, Hareon Solar Technology Co. Ltd, Taicang Hareon Solar Co. Ltd, Hefei Hareon Solar Technology Co. Ltd, Jiangyin Xinhui Solar Energy Co. Ltd, Altusvia Energy (Taicang) Co. Ltd, spolu s ich prepojenou spoločnosťou v Únii

               B842

               Jetion Solar (China) Co. Ltd, Junfeng Solar (Jiangsu) Co. Ltd, Jetion Solar (Jiangyin) Co. Ltd, spolu s ich prepojenou spoločnosťou v Únii

               B830

               Zhongli Talesun Solar Co. Ltd, spolu s jej prepojenou spoločnosťou v Únii

               B922

         Článok 2
   1.   Ak majú colné orgány informácie o tom, že cena predložená na faktúre súvisiacej so záväzkom podľa článku 3 ods. 1 písm. b) vykonávacieho nariadenia (EÚ) č. 1238/2013 a článku 2 ods. 1 písm. b) vykonávacieho nariadenia (EÚ) č. 1239/2013 vystavenej jednou zo spoločností, od ktorých bol záväzok pôvodne prijatý vykonávacím rozhodnutím 2013/707/EÚ, nezodpovedá zaplatenej cene, a že uvedené spoločnosti preto mohli záväzok porušiť, colné orgány môžu, ak je to potrebné na účely vedenia vnútroštátneho konania, požiadať Komisiu, aby im poskytla kópiu záväzku a iné informácie na účely overenia uplatniteľnej minimálnej dovoznej ceny (ďalej len „MDC“) v deň, keď bola faktúra súvisiaca so záväzkom vystavená.
   2.   Ak sa uvedeným overovaním zistí, že zaplatená cena je nižšia ako MDC, vyberú sa clá, ktoré sú v dôsledku toho splatné podľa článku 8 ods. 9 nariadenia (EÚ) 2016/1036 a článku 13 ods. 9 nariadenia (EÚ) 2016/1037.
   Ak sa týmto overovaním odhalí, že zľavy a rabaty neboli zahrnuté do obchodnej faktúry, vyberú sa clá, ktoré sú v dôsledku toho splatné podľa článku 3 ods. 2 písm. a) vykonávacieho nariadenia (EÚ) č. 1238/2013 a článku 2 ods. 2 písm. a) vykonávacieho nariadenia (EÚ) č. 1239/2013.
   3.   Informácie v súlade s odsekom 1 môžu byť použité len na účely uplatňovania splatných ciel podľa článku 3 ods. 2 písm. a) vykonávacieho nariadenia (EÚ) č. 1238/2013 a článku 2 ods. 2 písm. a) vykonávacieho nariadenia (EÚ) č. 1239/2013. V tejto súvislosti môžu colné orgány členských štátov poskytnúť dlžníkovi uvedených ciel tieto informácie výlučne na účely ochrany jeho práva na obhajobu. Takéto informácie sa za žiadnych okolností nesmú poskytovať tretím stranám.
   Článok 3
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 15. marca 2017

            Za Komisiu

            predseda

         Jean-Claude JUNCKER

      (1)  Ú. v. EÚ L 176, 30.6.2016, s. 21.

      (2)  Ú. v. EÚ L 176, 30.6.2016, s. 55.

      (3)  Ú. v. EÚ L 152, 5.6.2013, s. 5.

      (4)  Ú. v. EÚ L 209, 3.8.2013, s. 26.

      (5)  Ú. v. EÚ L 209, 3.8.2013, s. 1.

      (6)  Ú. v. EÚ L 325, 5.12.2013, s. 1.

      (7)  Ú. v. EÚ L 325, 5.12.2013, s. 66.

      (8)  Ú. v. EÚ L 325, 5.12.2013, s. 214.

      (9)  Ú. v. EÚ L 270, 11.9.2014, s. 6.

      (10)  Ú. v. EÚ L 139, 5.6.2015, s. 30.

      (11)  Ú. v. EÚ L 218, 19.8.2015, s. 1.

      (12)  Ú. v. EÚ L 295, 12.11.2015, s. 23.

      (13)  Ú. v. EÚ C 405, 5.12.2015, s. 8.

      (14)  Ú. v. EÚ C 405, 5.12.2015, s. 20.

      (15)  Ú. v. EÚ C 405, 5.12.2015, s. 33.

      (16)  Ú. v. EÚ L 23, 29.1.2016, s. 47.

      (17)  Ú. v. EÚ L 37, 12.2.2016, s. 76.

      (18)  Ú. v. EÚ L 37, 12.2.2016, s. 56.

      (19)  Ú. v. EÚ L 170, 29.6.2016, s. 5.

      (20)  Ú. v. EÚ L 222, 17.8.2016, s. 10.

      (21)  Ú. v. EÚ L 228, 23.8.2016, s. 16.

      (22)  Ú. v. EÚ L 308, 16.11. 2016, s. 8.

      (23)  Ú. v. EÚ L 333, 8.12.2016, s. 4.

      PRÍLOHA
      Zoznam spoločností:

                  Názov spoločnosti

                  Doplnkový kód TARIC

                  Jiangsu Aide Solar Energy Technology Co. Ltd

                  B798

                  Alternative Energy (AE) Solar Co. Ltd

                  B799

                  Anhui Chaoqun Power Co. Ltd

                  B800

                  Anji DaSol Solar Energy Science & Technology Co. Ltd

                  B802

                  Anhui Schutten Solar Energy Co. Ltd
                  Quanjiao Jingkun Trade Co. Ltd

                  B801

                  Anhui Titan PV Co. Ltd

                  B803

                  Xi'an SunOasis (Prime) Company Limited
                  TBEA SOLAR CO. LTD
                  XINJIANG SANG'O SOLAR EQUIPMENT

                  B804

                  Changzhou NESL Solartech Co. Ltd

                  B806

                  Changzhou Shangyou Lianyi Electronic Co. Ltd

                  B807

                  CHINALAND SOLAR ENERGY CO. LTD

                  B808

                  ChangZhou EGing Photovoltaic Technology Co. Ltd

                  B811

                  CIXI CITY RIXING ELECTRONICS CO. LTD
                  ANHUI RINENG ZHONGTIAN SEMICONDUCTOR DEVELOPMENT CO. LTD
                  HUOSHAN KEBO ENERGY & TECHNOLOGY CO. LTD

                  B812

                  CSG PVtech Co. Ltd

                  B814

                  China Sunergy (Nanjing) Co. Ltd
                  CEEG Nanjing Renewable Energy Co. Ltd
                  CEEG (Shanghai) Solar Science Technology Co. Ltd
                  China Sunergy (Yangzhou) Co. Ltd
                  China Sunergy (Shanghai) Co. Ltd

                  B809

                  Dongfang Electric (Yixing) MAGI Solar Power Technology Co. Ltd

                  B816

                  EOPLLY New Energy Technology Co. Ltd
                  SHANGHAI EBEST SOLAR ENERGY TECHNOLOGY CO. LTD
                  JIANGSU EOPLLY IMPORT & EXPORT CO. LTD

                  B817

                  Zheijiang Era Solar Co. Ltd

                  B818

                  GD Solar Co. Ltd

                  B820

                  Greenway Solar-Tech (Shanghai) Co. Ltd
                  Greenway Solar-Tech (Huaian) Co. Ltd

                  B821

                  Guodian Jintech Solar Energy Co. Ltd

                  B822

                  Hangzhou Bluesun New Material Co. Ltd

                  B824

                  Hanwha SolarOne (Qidong) Co. Ltd

                  B826

                  Hengdian Group DMEGC Magnetics Co. Ltd

                  B827

                  HENGJI PV-TECH ENERGY CO. LTD

                  B828

                  Himin Clean Energy Holdings Co. Ltd

                  B829

                  Jiangsu Green Power PV Co. Ltd

                  B831

                  Jiangsu Hosun Solar Power Co. Ltd

                  B832

                  Jiangsu Jiasheng Photovoltaic Technology Co. Ltd

                  B833

                  Jiangsu Runda PV Co. Ltd

                  B834

                  Jiangsu Sainty Photovoltaic Systems Co. Ltd
                  Jiangsu Sainty Machinery Imp. And Exp. Corp. Ltd

                  B835

                  Jiangsu Shunfeng Photovoltaic Technology Co. Ltd
                  Changzhou Shunfeng Photovoltaic Materials Co. Ltd
                  Jiangsu Shunfeng Photovoltaic Electronic Power Co. Ltd

                  B837

                  Jiangsu Sinski PV Co. Ltd

                  B838

                  Jiangsu Sunlink PV Technology Co. Ltd

                  B839

                  Jiangsu Zhongchao Solar Technology Co. Ltd

                  B840

                  Jiangxi Risun Solar Energy Co. Ltd

                  B841

                  Jiangxi LDK Solar Hi-Tech Co. Ltd
                  LDK Solar Hi-Tech (Nanchang) Co. Ltd
                  LDK Solar Hi-Tech (Suzhou) Co. Ltd

                  B793

                  Jiangyin Shine Science and Technology Co. Ltd

                  B843

                  Jinzhou Yangguang Energy Co. Ltd
                  Jinzhou Huachang Photovoltaic Technology Co. Ltd
                  Jinzhou Jinmao Photovoltaic Technology Co. Ltd
                  Jinzhou Rixin Silicon Materials Co. Ltd
                  Jinzhou Youhua Silicon Materials Co. Ltd

                  B795

                  Juli New Energy Co. Ltd

                  B846

                  Jumao Photonic (Xiamen) Co. Ltd

                  B847

                  King-PV Technology Co. Ltd

                  B848

                  Kinve Solar Power Co. Ltd (Maanshan)

                  B849

                  Lightway Green New Energy Co. Ltd
                  Lightway Green New Energy(Zhuozhou) Co. Ltd

                  B851

                  Nanjing Daqo New Energy Co. Ltd

                  B853

                  NICE SUN PV CO. LTD
                  LEVO SOLAR TECHNOLOGY CO. LTD

                  B854

                  Ningbo Jinshi Solar Electrical Science & Technology Co. Ltd

                  B857

                  Ningbo Komaes Solar Technology Co. Ltd

                  B858

                  Ningbo South New Energy Technology Co. Ltd

                  B861

                  Ningbo Sunbe Electric Ind Co. Ltd

                  B862

                  Ningbo Ulica Solar Science & Technology Co. Ltd

                  B863

                  Perfectenergy (Shanghai) Co. Ltd

                  B864

                  Perlight Solar Co. Ltd

                  B865

                  SHANGHAI ALEX SOLAR ENERGY SCIENCE & TECHNOLOGY CO. LTD
                  SHANGHAI ALEX NEW ENERGY CO. LTD

                  B870

                  Shanghai BYD Co. Ltd
                  BYD(Shangluo)Industrial Co. Ltd

                  B871

                  Shanghai Chaori Solar Energy Science & Technology Co. Ltd

                  B872

                  Propsolar (Zhejiang) New Energy Technology Co. Ltd
                  Shanghai Propsolar New Energy Co. Ltd

                  B873

                  SHANGHAI SHANGHONG ENERGY TECHNOLOGY CO. LTD

                  B874

                  SHANGHAI SOLAR ENERGY S&T CO. LTD
                  Shanghai Shenzhou New Energy Development Co. Ltd
                  Lianyungang Shenzhou New Energy Co. Ltd

                  B875

                  Shanghai ST Solar Co. Ltd
                  Jiangsu ST Solar Co. Ltd

                  B876

                  Shenzhen Sacred Industry Co. Ltd

                  B878

                  Shenzhen Topray Solar Co. Ltd
                  Shanxi Topray Solar Co. Ltd
                  Leshan Topray Cell Co. Ltd

                  B880

                  Sopray Energy Co. Ltd
                  Shanghai Sopray New Energy Co. Ltd

                  B881

                  SUN EARTH SOLAR POWER CO. LTD
                  NINGBO SUN EARTH SOLAR POWER CO. LTD
                  Ningbo Sun Earth Solar Energy Co. Ltd

                  B882

                  SUZHOU SHENGLONG PV-TECH CO. LTD

                  B883

                  TDG Holding Co. Ltd

                  B884

                  Tianwei New Energy Holdings Co. Ltd
                  Tianwei New Energy (Chengdu) PV Module Co. Ltd
                  Tianwei New Energy (Yangzhou) Co. Ltd

                  B885

                  Wenzhou Jingri Electrical and Mechanical Co. Ltd

                  B886

                  Shanghai Topsolar Green Energy Co. Ltd

                  B877

                  Shenzhen Sungold Solar Co. Ltd

                  B879

                  Wuhu Zhongfu PV Co. Ltd

                  B889

                  Wuxi Saijing Solar Co. Ltd

                  B890

                  Wuxi Shangpin Solar Energy Science and Technology Co. Ltd

                  B891

                  Wuxi Solar Innova PV Co. Ltd

                  B892

                  Wuxi Taichang Electronic Co. Ltd
                  China Machinery Engineering Wuxi Co.Ltd
                  Wuxi Taichen Machinery & Equipment Co. Ltd

                  B893

                  Xi'an Huanghe Photovoltaic Technology Co. Ltd
                  State-run Huanghe Machine-Building Factory Import and Export Corporation
                  Shanghai Huanghe Fengjia Photovoltaic Technology Co. Ltd

                  B896

                  Yingli Energy (China) Co. Ltd
                  Baoding Tianwei Yingli New Energy Resources Co. Ltd
                  Hainan Yingli New Energy Resources Co. Ltd
                  Hengshui Yingli New Energy Resources Co. Ltd
                  Tianjin Yingli New Energy Resources Co. Ltd
                  Lixian Yingli New Energy Resources Co. Ltd
                  Baoding Jiasheng Photovoltaic Technology Co. Ltd
                  Beijing Tianneng Yingli New Energy Resources Co. Ltd
                  Yingli Energy (Beijing) Co. Ltd

                  B797

                  Yuhuan BLD Solar Technology Co. Ltd
                  Zhejiang BLD Solar Technology Co. Ltd

                  B899

                  Yuhuan Sinosola Science & Technology Co. Ltd

                  B900

                  Zhangjiagang City SEG PV Co. Ltd

                  B902

                  Zhejiang Fengsheng Electrical Co. Ltd

                  B903

                  Zhejiang Global Photovoltaic Technology Co. Ltd

                  B904

                  Zhejiang Heda Solar Technology Co. Ltd

                  B905

                  Zhejiang Jiutai New Energy Co. Ltd
                  Zhejiang Topoint Photovoltaic Co. Ltd

                  B906

                  Zhejiang Kingdom Solar Energy Technic Co. Ltd

                  B907

                  Zhejiang Koly Energy Co. Ltd

                  B908

                  Zhejiang Mega Solar Energy Co. Ltd
                  Zhejiang Fortune Photovoltaic Co. Ltd

                  B910

                  Zhejiang Shuqimeng Photovoltaic Technology Co. Ltd

                  B911

                  Zhejiang Shinew Photoelectronic Technology Co. Ltd

                  B912

                  Zhejiang Sunflower Light Energy Science & Technology Limited Liability Company
                  Zhejiang Yauchong Light Energy Science & Technology Co. Ltd

                  B914

                  Zhejiang Sunrupu New Energy Co. Ltd

                  B915

                  Zhejiang Tianming Solar Technology Co. Ltd

                  B916

                  Zhejiang Trunsun Solar Co. Ltd
                  Zhejiang Beyondsun PV Co. Ltd

                  B917

                  Zhejiang Wanxiang Solar Co. Ltd
                  WANXIANG IMPORT & EXPORT CO LTD

                  B918

                  ZHEJIANG YUANZHONG SOLAR CO. LTD

                  B920


title: Vykonávacie nariadenie Komisie (EÚ) 2015/1205 z 23. júla 2015, ktorým sa mení vykonávacie nariadenie (EÚ) č. 743/2013, ktorým sa zavádzajú ochranné opatrenia na dovoz lastúrnikov určených na ľudskú spotrebu z Turecka, pokiaľ ide o obdobie jeho uplatňovania (Text s významom pre EHP)

text:
               24.7.2015

               SK

               Úradný vestník Európskej únie

               L 196/2

         VYKONÁVACIE NARIADENIE KOMISIE (EÚ) 2015/1205
   z 23. júla 2015,
   ktorým sa mení vykonávacie nariadenie (EÚ) č. 743/2013, ktorým sa zavádzajú ochranné opatrenia na dovoz lastúrnikov určených na ľudskú spotrebu z Turecka, pokiaľ ide o obdobie jeho uplatňovania
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 97/78/ES z 18. decembra 1997, ktorou sa stanovujú zásady organizácie veterinárnych kontrol výrobkov, ktoré vstupujú do Spoločenstva z tretích krajín (1), a najmä na jej článok 22 ods. 6,
   keďže:

               (1)

               Vykonávacie nariadenie Komisie (EÚ) č. 743/2013 (2) sa prijalo, pretože na základe auditov Potravinového a veterinárneho úradu („FVO“), útvaru Komisie pre audit, sa v Turecku zistili nedostatky pri vykonávaní úradných kontrol produkcie lastúrnikov určených na vývoz do Únie, a keďže členské štáty oznámili nevyhovujúce zásielky lastúrnikov s pôvodom v Turecku, ktoré nespĺňali mikrobiologické normy Únie.

               (2)

               Príslušné turecké orgány predložili informácie týkajúce sa nápravných opatrení, ktoré sa začali uplatňovať v záujme odstránenia nedostatkov zistených v systéme kontroly lastúrnikov určených na vývoz do Únie. Vzhľadom na vážne nedostatky zistené počas auditov FVO je pred tým, ako sa bude uvažovať o akomkoľvek zrušení opatrení, potrebný následný audit FVO. Členské štáty okrem toho oznámili určité prípady nesplnenia mikrobiologických požiadaviek v prípade lastúrnikov predložených na kontrolu na hraničnej inšpekčnej stanici vstupu do Únie.

               (3)

               Lehota na uplatňovanie vykonávacieho nariadenia (EÚ) č. 743/2013 by sa preto mala zodpovedajúcim spôsobom zmeniť.

               (4)

               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TOTO NARIADENIE:
   Článok 1
   V článku 5 druhom odseku vykonávacieho nariadenia (EÚ) č. 743/2013 sa dátum „4. augusta 2015“ nahrádza dátumom „31. decembra 2016“.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 23. júla 2015

            Za Komisiu

            predseda

         Jean-Claude JUNCKER

      (1)  Ú. v. ES L 24, 30.1.1998, s. 9.

      (2)  Vykonávacie nariadenie Komisie (EÚ) č. 743/2013 z 31. júla 2013, ktorým sa zavádzajú ochranné opatrenia na dovoz lastúrnikov určených na ľudskú spotrebu z Turecka (Ú. v. EÚ L 205, 1.8.2013, s. 1).


title: Vykonávacie nariadenie Komisie (EÚ) 2017/377 z 3. marca 2017 o neschválení účinnej látky Pseudozyma flocculosa kmeň ATCC 64874 v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh (Text s významom pre EHP )

text:
               4.3.2017

               SK

               Úradný vestník Európskej únie

               L 58/11

         VYKONÁVACIE NARIADENIE KOMISIE (EÚ) 2017/377
   z 3. marca 2017
   o neschválení účinnej látky Pseudozyma flocculosa kmeň ATCC 64874 v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 13 ods. 2,
   keďže:

               (1)

               Pokiaľ ide o postup a podmienky schvaľovania, je potrebné v súlade s článkom 80 ods. 1 písm. a) nariadenia (ES) č. 1107/2009 uplatňovať smernicu Rady 91/414/EHS (2) na účinné látky, v súvislosti s ktorými sa pred 14. júnom 2011 prijalo rozhodnutie v súlade s článkom 6 ods. 3 uvedenej smernice. V prípade účinnej látky Pseudozyma flocculosa kmeň ATCC 64874 sú podmienky uvedené v článku 80 ods. 1 písm. a) nariadenia (ES) č. 1107/2009 splnené rozhodnutím Komisie 2002/305/ES (3).

               (2)

               V súlade s článkom 6 ods. 2 smernice 91/414/EHS dostalo Holandsko (ďalej len „spravodajský členský štát“) 6. marca 2001 od spoločnosti Maasmond-Westland žiadosť o zaradenie účinnej látky Pseudozyma flocculosa kmeň ATCC 64874 do prílohy I k smernici 91/414/EHS. Rozhodnutím 2002/305/ES sa potvrdilo, že dokumentácia je „úplná“ v tom zmysle, že v zásade spĺňa požiadavky na údaje a informácie stanovené v prílohách II a III k smernici 91/414/EHS.

               (3)

               Účinky tejto účinnej látky na ľudské zdravie, zdravie zvierat a na životné prostredie boli vyhodnotené v súlade s ustanoveniami článku 6 ods. 2 a 4 smernice 91/414/EHS, pokiaľ ide o používania navrhované žiadateľom. Určený spravodajský členský štát predložil 11. marca 2004 návrh hodnotiacej správy.

               (4)

               Spoločnosť Artechno SA prevzala 4. júna 2012 zodpovednosť za Maasmond-Westland a v súlade s článkom 11 ods. 6 nariadenia Komisie (EÚ) č. 188/2011 (4) boli od žiadateľa vyžiadané dodatočné informácie.

               (5)

               Členské štáty a Európsky úrad pre bezpečnosť potravín (ďalej len „úrad“) preskúmali návrh hodnotiacej správy. Úrad predložil Komisii 22. septembra 2015 svoje závery z hodnotenia účinnej látky Pseudozyma flocculosa kmeň ATCC 64874 (5) z hľadiska rizika pesticídov. Úrad poukázal na viaceré nedostatky v údajoch. Predovšetkým nebolo možné dospieť k záveru o posúdení rizika pre ľudské zdravie a vodné organizmy vyplývajúceho z používania účinnej látky Pseudozyma flocculosa kmeň ATCC 64874.

               (6)

               Na základe dostupných informácií preto nebolo možné dospieť k záveru, že účinná látka Pseudozyma flocculosa kmeň ATCC 64874 spĺňa kritériá na zaradenie do prílohy I k smernici 91/414/EHS.

               (7)

               Komisia vyzvala žiadateľa, aby predložil svoje pripomienky k záverom úradu. Okrem toho v súlade s článkom 9 nariadenia (EÚ) č. 188/2011 Komisia vyzvala žiadateľa, aby predložil pripomienky k návrhu revíznej správy. Žiadateľ predložil svoje pripomienky, ktoré boli dôkladne preskúmané.

               (8)

               Napriek argumentom, ktoré žiadateľ predložil, však nebolo možné vyvrátiť obavy uvedené v odôvodnení 5. Následne sa nepreukázalo, že za navrhnutých podmienok používania je možné očakávať, že prípravky na ochranu rastlín obsahujúce účinnú látku Pseudozyma flocculosa kmeň ATCC 64874 vo všeobecnosti spĺňajú požiadavky ustanovené v článku 5 ods. 1 písm. a) a b) smernice 91/414/EHS.

               (9)

               V súlade s článkom 13 ods. 2 nariadenia (ES) č. 1107/2009 by sa preto účinná látkaPseudozyma flocculosa kmeň ATCC 64874 nemala schváliť.

               (10)

               V súlade s článkom 8 ods. 1 písm. b) smernice 91/414/EHS sa členským štátom umožnilo udeliť dočasné autorizácie na prípravky na ochranu rastlín s obsahom účinnej látky Pseudozyma flocculosa kmeň ATCC 64874 na počiatočné obdobie troch rokov.

               (11)

               Existujúce autorizácie by sa preto mali zrušiť.

               (12)

               Členským štátom by sa mal poskytnúť čas na zrušenie autorizácií na prípravky na ochranu rastlín s obsahom účinnej látky Pseudozyma flocculosa kmeň ATCC 64874.

               (13)

               Pokiaľ ide o prípravky na ochranu rastlín s obsahom účinnej látky Pseudozyma flocculosa kmeň ATCC 64874, v prípade ktorých členské štáty v súlade s článkom 46 nariadenia (ES) č. 1107/2009 udeľujú akúkoľvek dobu odkladu, toto obdobie by malo uplynúť najneskôr 24. júna 2018.

               (14)

               Týmto nariadením nie je dotknuté predloženie ďalšej žiadosti týkajúcej sa účinnej látky Pseudozyma flocculosa kmeň ATCC 64874 v súlade s článkom 7 nariadenia (ES) č. 1107/2009.

               (15)

               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TOTO NARIADENIE:
   Článok 1
   Neschválenie účinnej látky
   Účinná látka Pseudozyma flocculosa kmeň ATCC 64874 sa neschvaľuje.
   Článok 2
   Prechodné opatrenia
   Členské štáty zrušia existujúce autorizácie na prípravky na ochranu rastlín obsahujúce Pseudozyma flocculosa kmeň ATCC 64874 ako účinnú látku najneskôr 24. júna 2017.
   Článok 3
   Doba odkladu
   Akákoľvek doba odkladu, ktorú poskytnú členské štáty v súlade s článkom 46 nariadenia (ES) č. 1107/2009, musí byť čo najkratšia a uplynúť najneskôr 24. júna 2018.
   Článok 4
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 3. marca 2017

            Za Komisiu

            predseda

         Jean-Claude JUNCKER

      (1)  Ú. v. EÚ L 309, 24.11.2009, s. 1.

      (2)  Smernica Rady 91/414/EHS z 15. júla 1991 o uvádzaní prípravkov na ochranu rastlín na trh (Ú. v. ES L 230, 19.8.1991, s. 1.).

      (3)  Rozhodnutie Komisie 2002/305/ES z 19. apríla 2002, ktorým sa v zásade uznáva úplnosť dokumentácie predloženej na podrobné preskúmanie s cieľom možného zaradenia klotianidinu a Pseudozyma flocculosa do prílohy I k smernici Rady 91/414/EHS týkajúcej sa uvedenia prípravkov na ochranu rastlín na trh (Ú. v. ES L 104, 20.4.2002, s. 42).

      (4)  Nariadenie Komisie (EÚ) č. 188/2011 z 25. februára 2011, ktorým sa stanovujú podrobné pravidlá vykonávania smernice Rady 91/414/EHS, pokiaľ ide o postup posudzovania účinných látok, ktoré dva roky po oznámení uvedenej smernice neboli na trhu (Ú. v. EÚ L 53, 26.2.2011, s. 51).

      (5)  Vestník EFSA (EFSA Journal) (2015) 13(9):4250 [32 s]. K dispozícii online: www.efsa.europa.eu.